**JEGYZŐKÖNYV**

**Készült:** Telki Község Képviselő-testületének 2018. május 28-án Polgármesteri Hivatal tárgyalójában megtartott rendes nyílt üléséről.

**Jelen vannak:**

Deltai Károly Polgármester

Móczár Gábor alpolgármester

Földvári-Nagy László Képviselő

Szigeti Antal Képviselő

Halász Terézia Képviselő

dr. Vida Rolland képviselő

dr. Lack Mónika Jegyző

Vetési Vincéné Pénzügyi Csoportvezető

Hoós Péter Településüzemeltetési ügyintéző

**Távolmaradását jelezte:**

Deltai Károly polgármesterköszönti a testület tagjait és a megjelenteket. Megállapítja, hogy a Képviselő-testület határozatképes 6 fő képviselő van jelen, az ülést megnyitja.

Telki Község Képviselő-testülete (egyhangú szavazattal - 6 fő képviselő volt jelen a szavazáskor) határozathozatal mellőzésével az alábbi napirendet fogadta el.

**Javasolt napirend:**

Tájékoztató a két ülés között történt fontosabb eseményekről

**Előadó:** Polgármester

[Tájékoztató a lejárt határidejű határozatok végrehajtásáról](http://www.telki.hu/images/e-hivatal/eloterjesztesek/2018/KT/05_28/0.np_Tajekoztato_a_lejart_hatarideju_hatarozatok_vegrehajtasarol.docx)

**Előadó:** Jegyző

[2./ Az alpolgármester lemondásáról](http://www.telki.hu/images/e-hivatal/eloterjesztesek/2018/KT/05_28/2.np._Alpolgarmester_lemondasa.docx)

**Előterjesztő**: Polgármester

[3./A 2017. évi költségvetés végrehajtásáról szóló beszámoló megtárgyalása.](http://www.telki.hu/images/e-hivatal/eloterjesztesek/2018/KT/05_28/3._np._2017_evi_Zarszamadasi_rendelet_-eloterjesztes.docx)

**Előterjesztő**: Polgármester

[4./Tájékoztató Telki község Képviselő-testülete 2018. évi költségvetésének I. negyedéves végrehajtásáról.](http://www.telki.hu/images/e-hivatal/eloterjesztesek/2018/KT/05_28/4.np.Tajekoztato_2018_evi_gazdalkodasrol-eloterjesztes.pdf)

**Előterjesztő**: Polgármester

[5./  A 2018. évi belső ellenőrzési terv végrehajtásáról szóló jelentés megtárgyalása](http://www.telki.hu/images/e-hivatal/eloterjesztesek/2018/KT/05_28/5_np_2017_evi_belso_ellenorzesi_terv_vegrehajtasarol_szolo_jelentes.eloterj.docx)

**Előterjesztő**: Belső ellenőr, Polgármester, Jegyző

[6./ Telki község Önkormányzat képviselő-testület 2017. évi Közbeszerzési eljárásainak összegzéséről](http://www.telki.hu/images/e-hivatal/eloterjesztesek/2018/KT/05_28/6._np_kozbeszerzesi_osszegzo_jelentes.-eloterjesztes.doc)

**Előterjesztő**: Polgármester

[7./ Sportcsarnok megvalósításáról](http://www.telki.hu/images/e-hivatal/eloterjesztesek/2018/KT/05_28/7.np._Sportcsarnok_megvalositasarol.docx)

**Előterjesztő:** Polgármester

[8./ A temetőkről és a temetkezésről szóló 20/2011. (09.07.) önkormányzati rendelet módosításáról](http://www.telki.hu/images/e-hivatal/eloterjesztesek/2018/KT/05_28/8.np_A_temetokrol_es_a_temetkezesrol_szolo_rend.mod.docx)

**Előterjesztő**: Polgármester

[9./A bölcsődei ellátás 2019.január 1-től történő biztosításának formájáról](http://www.telki.hu/images/e-hivatal/eloterjesztesek/2018/KT/05_28/9.np_Bolcsodei_ellatas.docx)

**Előterjesztő**: Polgármester

[10./A közösségi együttélés általános szabályairól szóló helyi rendelet módosításáról](http://www.telki.hu/images/e-hivatal/eloterjesztesek/2018/KT/05_28/10_np_A_kozossegi_egyutteles_altalanos_szabalyairol_szolo_helyi_rendelet_modositasarol.docx)

**Előterjesztő**: Polgármester

[11./ Fogorvosi feladatok ellátásáról](http://www.telki.hu/images/e-hivatal/eloterjesztesek/2018/KT/05_28/11.np._Fogorvosi_korzet_letrehozasarol.-eloterjesztes.docx)

**Előterjesztő**: Polgármester

[12./A szociális igazgatásról és ellátásokról, valamint a gyermekvédelmi ellátásokról szóló helyi rendelet felülvizsgálatáról](http://www.telki.hu/images/e-hivatal/eloterjesztesek/2018/KT/05_28/12.np.Szoc.rend._modositas.docx)

**Előterjesztő**: Jegyző

[13./A Zsámbéki Mentőállomás támogatási kérelméről](http://www.telki.hu/images/e-hivatal/eloterjesztesek/2018/KT/05_28/13_np_eloterj_Eloterjesztes_Zsambeki_Mentoallomas_tamogatasarol.docx)

**Előterjesztő**: Polgármester

[14./ A Budaörsi Rendőrkapitányság  kapitányság vezető kinevezéséről](http://www.telki.hu/images/e-hivatal/eloterjesztesek/2018/KT/05_28/14.np_Budaorsi_Rendorkapitanysag_kapitanysagvezeto_kinevezesrol-eloterjeszto.doc)

**Előterjesztő**: Polgármester

[15./ Telki 732/4 hrsz közterületi ingatlan elnevezéséről](http://www.telki.hu/images/e-hivatal/eloterjesztesek/2018/KT/05_28/15.Telki_732-4_hrsz_kozterulet_elnevezeserol.docx)

**Előterjesztő**: Polgármester

[16./ Telki Napsugár utca útépítés tervezési megbízás kiadása](http://www.telki.hu/images/e-hivatal/eloterjesztesek/2018/KT/05_28/16.np._Napsugar_utca_utepitesi_terveinek_megrendeleserol.docx)

**Előterjesztő**: Polgármester

**Zárt ülésen hozott határozatok:**

***Telki Község Önkormányzat***

***Képviselő-testülete***

***62/2018.(V.28) Öh. számú***

***Határozata***

***Fellebbezési ügy megtárgyalása külterületi ingatlanszerzés engedélyezése kérdésében***

*Telki Község Önkormányzat Képviselő-testületi úgy határozott, hogy az előterjesztés szerinti határozati javaslatok tárgyban külső jogász bevonásával egy állásfoglalást kér, a törvényeségi szempontból is alátámasztott döntés meghozatalához.*

*Határidő: azonnal*

*Felelős: Polgármester*

***Telki Község Önkormányzat***

***Képviselő-testülete***

***63/2018.(V.28) Öh. számú***

***Határozata***

***„Telki Község települési szilárd kommunális hulladékának begyűjtése, valamint a szilárd kommunális hulladék kezelőtelepre történő szállítása”***

*Telki község Képviselő-testülete úgy határoz, hogy a „Telki Község települési szilárd kommunális hulladékának begyűjtése, valamint a szilárd kommunális hulladék kezelőtelepre történő szállítása tárgyú közbeszerzési eljárásban második helyezettet is kihirdet.*

*Felkéri az Okfon Zrt-t a szükséges alkalmassági igazolások bekérésére és a közbeszerzési bíráló bizottság ismételt eljárásának lefolytatásra.*

*Határidő: azonnal*

*Felelős: polgármester*

**Napirendek tárgyalása**

**Tájékoztató a két ülés között történt fontosabb eseményekről**

Előadó: Polgármester

Deltai Károly polgármester: Lakossági fórumra került sor május 16-án sportcsarnok témakörben. Szerény érdeklődés mellett: 35 résztvevő. A résztvevők fele támogatta, másik fele pedig ellenezte a beruházást.

A Képviselő-testület 7 igen szavazattal egyhangúlag - határozathozatal nélkül - a beszámolót elfogadja.

[**Tájékoztató a lejárt határidejű határozatok végrehajtásáról**](http://www.telki.hu/images/e-hivatal/eloterjesztesek/2017/KT/10_30/0.np.Tajekoztato_a_lejart_hatarideju_hatarozatok_vegrehajtasarol.pdf)Előadó: Jegyző

Az előterjesztés a jegyzőkönyv melléklete.

A Képviselő-testület 7 igen szavazattal egyhangúlag - határozathozatal nélkül - a beszámolót elfogadja.

[**2./ Az alpolgármester lemondásáról**](http://www.telki.hu/images/e-hivatal/eloterjesztesek/2018/KT/05_28/2.np._Alpolgarmester_lemondasa.docx)

**Előterjesztő**: Polgármester

Deltai Károly polgármester: Alpolgármester úr, külső alpolgármesterként vett részt a testület munkájában, majd nem tudta összeegyeztetni személyes érdekeltségeit az alpolgármesteri tisztségéből eredő kötelezettségeivel és lemondott.

Sziget Antal képviselő: Indoklása van-e vagy volt-e?

Deltai Károly polgármester: Van, ez meg is küldte írásban. A képviselő-testületnek tudomásulvételi kötelezettsége van.

A Polgármester az előterjesztés szerinti határozati javaslatot teszi fel szavazásra.

A Képviselő-testület 6 igen szavazattal egyhangúlag – 6 fő képviselő volt jelen az ülésen - az alábbi határozatot hozta.

**Telki Község Önkormányzat**

**Képviselő-testülete**

**64/2018.(V.28) Öh. számú**

**Határozata**

**Alpolgármesteri tisztségről történő lemondásról**

Telki Község Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvényben biztosított jogkörében eljárva úgy határozott, hogy Takács Zoltán - nem képviselő-testület tagjai közül választott -alpolgármester alpolgármesteri tisztségéről történő 2018. május 22-én benyújtott írásbeli lemondó nyilatkozatát tudomásul vette.

Határidő: azonnal

Felelős: Polgármester

dr. Vida Rolland: Van még hátra egy másfél év a ciklusból, tervezed-e új alpolgármester kinevezést?

Deltai Károly polgármester: Ezen még gondolkodom. Külső alpolgármestert lehet még bevonni, de az eddigi tapasztalatok alapján nem feltétlenül szükséges. Különösen elgondoltatott alpolgármester úr legutolsó hozzászólása az 500 millió forintos összegről…

Móczár Gábor alpolgármester: Szeretném kérni, hogy amióta előkerült a tornacsarnok kérdése az összes a tornacsarnokkal kapcsolatos Pénzügyi Bizottsági és testületi jegyzőkönyv másolatát kapjam meg a hozzá tartozó jelenléti ívekkel.

dr. Vida Rolland képviselő: Tervezel-e választ a lemondásra.

Deltai Károly polgármester: Én személy szerint igen, de hivatalosan nem.

Deltai Károly alpolgármester: Fillinger Zsófia képviselő asszony lemondott és már nem is vesz részt a képviselő-testületi ülésen. A testületileg a lemondással kapcsolatosan nincs más tenni valónk, mit tudomásul venni. A lemondás után van egy feladatunk: a soron következő képviselőt majd be kell emelni a testületbe és majd fel kell esküdnie.

A Képviselő-testület 6 igen szavazattal egyhangúlag - határozathozatal nélkül - a beszámolót elfogadja.

**Telki Község Önkormányzat**

**Képviselő-testülete**

**65/2018.(V.28) Öh. számú**

**Határozata**

**Önkormányzati képviselő megbízatásának megszűnése**

Telki község Önkormányzat Képviselő testülete Képviselő-testülete, Magyarország helyi önkormányzatairól szóló 2011. évi CLXXXIX. törvényben biztosított jogkörében eljárva az alábbi határozatot hozza:

A Képviselő-testület Fillinger Zsófia képviselő 2018. május 28. napján benyújtott írásbeli lemondó nyilatkozatát, és a képviselői megbízatásának megszűnésére vonatkozó polgármesteri tájékoztatást megismerte, és tudomásul vette.

Határidő: azonnal

Felelős: Polgármester

**[3./A](http://www.telki.hu/images/e-hivatal/eloterjesztesek/2018/KT/05_28/3._np._2017_evi_Zarszamadasi_rendelet_-eloterjesztes.docx)**  [**[2017. évi költségvetés végrehajtásáról szóló beszámoló megtárgyalása.](http://www.telki.hu/images/e-hivatal/eloterjesztesek/2018/KT/05_28/3._np._2017_evi_Zarszamadasi_rendelet_-eloterjesztes.docx)**](http://www.telki.hu/images/e-hivatal/eloterjesztesek/2018/KT/05_28/3._np._2017_evi_Zarszamadasi_rendelet_-eloterjesztes.docx)

**[Előterjesztő](http://www.telki.hu/images/e-hivatal/eloterjesztesek/2018/KT/05_28/3._np._2017_evi_Zarszamadasi_rendelet_-eloterjesztes.docx)**[: Polgármester](http://www.telki.hu/images/e-hivatal/eloterjesztesek/2018/KT/05_28/3._np._2017_evi_Zarszamadasi_rendelet_-eloterjesztes.docx)

*Az előterjesztés a jegyzőkönyv melléklete.*

Deltai Károly polgármester: A Pénzügyi Bizottság tárgyalta és egyhangúlag elfogadásra javasolta a határozati javaslatot.

A Polgármester az előterjesztés szerinti határozati javaslatot teszi fel szavazásra.

A Képviselő-testület 7 igen szavazattal egyhangúlag - határozathozatal nélkül - a beszámolót elfogadja.

**Telki Község Önkormányzat Képviselő-testülete (6 igen szavazattal, egyhangúlag – 6 képviselő volt jelen a szavazáskor) megalkotta 12/2018. (V.30.) önkormányzati rendeletét**  [**2017. évi költségvetés végrehajtásáról szóló beszámoló**](http://www.telki.hu/images/e-hivatal/eloterjesztesek/2018/KT/04_23/1.np._Telki_Kozseg_HESZ_modositasa_eloterjesztes.docx)

**A rendelet a jegyzőkönyv melléklete.**

[**4./Tájékoztató Telki község Képviselő-testülete 2018. évi költségvetésének I. negyedéves végrehajtásáról.**](http://www.telki.hu/images/e-hivatal/eloterjesztesek/2018/KT/05_28/4.np.Tajekoztato_2018_evi_gazdalkodasrol-eloterjesztes.pdf)

**Előterjesztő**: Polgármester

*Az előterjesztés a jegyzőkönyv melléklete.*

Deltai Károly polgármester: A Pénzügyi Bizottság tárgyalta és egyhangúlag elfogadásra javasolta.

A Polgármester az előterjesztés szerinti határozati javaslatot teszi fel szavazásra.

A Képviselő-testület 6 igen szavazattal egyhangúlag - határozathozatal nélkül - a beszámolót elfogadja.

**Telki község**

**Képviselő-testülete**

**66/2018. (V.28.) Öh. számú**

**Határozata**

**Telki község Képviselő-testülete 2018. évi költségvetésének I. negyedéves végrehajtásáról.**

Telki község Képviselő-testülete megtárgyalta és elfogadja Telki község Képviselő-testülete 2018. évi költségvetésének I. negyedéves végrehajtásáról szóló tájékoztatót.

**Felelős:** polgármester

**Határidő:** azonnal

[**5./  A 2018. évi belső ellenőrzési terv végrehajtásáról szóló jelentés megtárgyalása**](http://www.telki.hu/images/e-hivatal/eloterjesztesek/2018/KT/05_28/5_np_2017_evi_belso_ellenorzesi_terv_vegrehajtasarol_szolo_jelentes.eloterj.docx)

**Előterjesztő**: Belső ellenőr, Polgármester, Jegyző

*Az előterjesztés a jegyzőkönyv melléklete.*

Deltai Károly polgármester: A Pénzügyi Bizottság tárgyalta és egyhangúlag elfogadásra javasolta az előterjesztést.

A Polgármester az előterjesztés szerinti határozati javaslatot teszi fel szavazásra.

A Képviselő-testület 7 igen szavazattal egyhangúlag - határozathozatal nélkül - a beszámolót elfogadja.

**Telki község Önkormányzat**

**Képviselő-testülete**

**67/2018. (V.28.) Öh. számú**

**Határozata**

**A 2017. évi belső ellenőrzési terv végrehajtásáról**

Telki község Képviselő-testülete megtárgyalta és elfogadja a 2017 évi belső ellenőrzési terv végrehajtásáról szóló beszámolót.

**Felelős:** Polgármester

Jegyző

**Határidő:** 2018.május 31.

[**6./ Telki község Önkormányzat képviselő-testület 2017. évi Közbeszerzési eljárásainak összegzéséről**](http://www.telki.hu/images/e-hivatal/eloterjesztesek/2018/KT/05_28/6._np_kozbeszerzesi_osszegzo_jelentes.-eloterjesztes.doc)

**Előterjesztő**: Polgármester

*Az előterjesztés a jegyzőkönyv melléklete.*

Deltai Károly polgármester: A Pénzügyi Bizottság tárgyalta és egyhangúlag elfogadásra javasolta.

A Polgármester az előterjesztés szerinti határozati javaslatot teszi fel szavazásra.

A Képviselő-testület 7 igen szavazattal egyhangúlag - határozathozatal nélkül - a beszámolót elfogadja.

**Telki község Önkormányzat**

**Képviselő-testülete**

**68/2018.( V.28. )Öh. számú**

**Határozata**

**Telki Község Önkormányzat Képviselő-testület**

**2017. évi**

**Közbeszerzési eljárásainak összegzéséről**

Telki Község Képviselő-testülete az Önkormányzat 2017. évi közbeszerzési statisztikai összegezését tudomásul veszi.

2. A Képviselő-testület felkéri a polgármestert, hogy az elfogadott 2017. évi közbeszerzési statisztikai összegezést a Közbeszerzési Hatóság részére küldje meg.

Határidő: 2018. május 31.

Felelős: polgármester

[**7./ Sportcsarnok megvalósításáról**](http://www.telki.hu/images/e-hivatal/eloterjesztesek/2018/KT/05_28/7.np._Sportcsarnok_megvalositasarol.docx)

**Előterjesztő:** Polgármester

*Az előterjesztés a jegyzőkönyv*

Deltai Károly polgármester: Megkaptátok az anyagot, ebben benne van már a Magyar Labdarugó Szövetségnek a finanszírozásra vonatkozó állásfoglalása, miszerint többletfinanszírozást csak 10-14 millió forint értékben tud majd, a tervek ismeretének függvényében befogadni, egyébként az eredti támogatási nagyságrendet, a 100 millió forint + Áfa nagyságrendet tartja, és nem tartja lehetségesnek, hogy ennél több külső forrást bevonjon. Ennek értelmében és a korábbi megbeszélés, illetve a jogi állásfoglalás tükrében hozzánk meg azt a döntésünket, hogy felszabadítsuk a felfüggesztés alól a sportcsarnok építését azzal a kitétellel, hogy lehatárolt területről van szó, ahol lehet folytatni a beruházást. Csak azokon a részeken lehet folytatni a beruházást, ami nem akadályozza a módosítással érintett területeket. Ez egy két hetes munkát ad, tehát kis idejük van a tervezőknek arra, hogy a korábban eldöntött módosítási javaslatokat kidolgozzák és után azt be is árazzák. Ezen a vonalon el lehet indulni, utána vissza fog kerülni ez a testüket elé, akkor fogunk dönteni, hogy a konkrét menüből mit választunk, mi az, ami belefér a büdzsénkbe, mi az, ami nem. Reméljük, minél több minden belefér. Akkor lehet erre konkrétabb dolgot mondani, amikor a konkrét tervek rendelkezésre állnak.

Négy nagy akcióterület van, a növényesítés, a festés, a bütük megnyitása illetve a fejépület átalakítása a TSE igényei alapján, ez utóbbi az, amit támogat az MLSZ plusz forrással, amit be tud fogadni a TAO konstrukció. Ezeken a területeken tudunk javítani az épületen.

Néhány napon belül ígért konkrét anyagot a főépítész, amit természetesen előtte leegyeztetett a kivitelezővel, hogy megvalósítható-e. A végső áment a főépítész mondja rá. Ő tegye egy javaslatot a koncepcióra, amit mi elfogadunk, Az kerüljön vissza a csarnok eredti tervezőjéhez, az kerüljön vissza a csarnok eredeti tervezőjéhez hiszen ő az, aki beadhatja a módosítást engedélyezésre.

Vida Rolland. A Főépítész javaslatáról mi szavazunk ugye?

Deltai Károly polgármester: Igen mert pénzről szavazunk, hogy mennyit szavazunk meg. Az a módosítás-csomag a felhasznált anyagoktól elkezdve a módszerekig, lehet közepesen drága, nagyon drága és kifizethetetlenül drága. A mi dolgunk lesz, hogy eldöntsük, hogy ebből a menüből mit valósítunk meg és melyik módszert választjuk, mondjuk üvegezünk egy drága thermo üveggel, vagy valamilyen műanyag burkolatot használunk, ami lényegesen olcsóbb. erre majd az építészektől várunk javaslatot.

Erre holnaputánra várunk egy rajzi javaslatot. Nem egy változat lesz.

Móczár Gábor: Én javaslom, ha most újra indul a kivitelezés, ha jól tudom most csak az MLSZ által megbízott műszaki ellenőr van, én javaslom megfontolni azt, hogy legyen nekünk is egy műszaki ellenőrünk, akinek naplózási és egyeztetett intézkedési jogosultsága legyen. a kivitelezéssel kapcsolatban.

Ha bármi történik a kivitelezés folyamatában, amit nem tudunk megjeleníteni az önkormányzat hivatalos intézkedéseiben akkor nehéz helyzetben vagyunk.

Deltai Károly polgármester: Megérdeklődjük, hogy van e lehetőség a folyamatban lévő építkezésbe bevonni új műszaki ellenőrt. Javaslom, az elkövetkező egy hónap tekintetében állítsunk fel egy ütemtervet, amit mindenki vállal és ragaszkodik hozzá. Kérdésem, hogy ebben a jogi kerethelyzetben van-e törvény adta lehetőség egy jogérvényesen létrejött szerződés ügyében népszavazási kezdeményezést benyújtani.

dr. Lack Mónika jegyző: Nincs. A népszavazási kezdeményezésnek elég formai kötöttségei vannak.

Móczár Gábor alpolgármester: Jó lenne, ha a képviselő-testület tagjai, illetve a Pénzügyi Bizottság tagjai kapnának egy jegyzői állásfoglalást, hogy a jelenlegi szituációban megtámogatva egy jogászi szakvéleménnyel.

Földvári Nagy László képviselő: A népszavazástól nem annyira félnék. Ennyire inkább fontosnak tartom, hogy legyenek tájba illesztett, környezetbe illesztett. látványterv.

dr. Vida Rolland képviselő: Ez azért káros, mert bele épül a közhangulatba, hogy vannak olyan kezdeményezések, melyek elkaszálódnak az önkormányzatnál, hiába nem arról van szó. Egy ilyen pletyka szintén el fog terjedni. Mi a helyzet a festéssel? Mindenképpen le kell festeni.

Deltai Károly polgármester: Újabb információ nincs, vizsgálják a garancia kérdését. Volt egy olyan javaslat, ha a kivitelező nem tartja a garanciát akkor, valami biztosítási konstrukciót vonjunk be.

Szigeti Antal képviselő: Volt-e már konkrét anyagi veszteségünk az eddigi állásból.

Delta Károly polgármester: Még nem. Ha több kérdés nincs szavazásra teszem fel a kérdést. Az eredetileg kiküldött határozati javaslatot javaslom kiegészíteni a következőkkel és így teszem fel szavazásra.

Móczár Gábor alpolgármester: Kérem a határidő ütemtervet felállítani.

Földvári Nagy László képviselő: Én a mászófal dolgot egy kicsit veszélyesnek tartom. Vizsgáljuk meg ezt még egyszer.

Delta Károly polgármester: Ha több kérdés nincs szavazásra teszem fel a kérdést. Az eredetileg kiküldött határozati javaslatot javaslom kiegészíteni a következőkkel és így teszem fel szavazásra.

A Képviselő-testület 6 igen szavazattal egyhangúlag az alábbi határozati javaslatot fogadta el.

**Telki község Önkormányzat**

**Képviselő-testülete**

**69/2018. (V.28.) Öh. számú**

**határozata**

**Sportcsarnok létesítésével kapcsolatos kérdésekről**

Telki község Önkormányzat képviselő-testülete úgy határozott, hogy a Telki 731/22 hrsz-ú ingatlanon a Magyar Labdarugó Szövetség beruházásában a Telki község Önkormányzata és a Magyar Labdarugó Szövetség, mint építtetők kérelmére megvalósuló sportcsarnok épület kivitelezési munkák felfüggesztésének megszüntetését kezdeményezi.

A képviselő-testület az eredeti engedélyes tervekhez képest az alábbi módosítási javaslatok megvalósítását kezdeményezi:

- a fejépület teljes áttervezése, hagyományos megjelenésű, megnövelt alapterületű épületté;

- az épület végfalainak, bütüinek megnyitása, építészeti átalakítása;

- mászófal kialakítása;

- a csarnok külső festése;

- tereprendezés, és

- intenzív, több rétegű növényesítés, fasorok telepítése, parkosítás.

A képviselő-testület a kivitelezés folytatását engedélyezi azon munkák esetében, melyek az **eredeti építési engedély alapján végezhető**k és nem járnak sem építési engedély módosítással, sem építéshatósági **bejelentési kötelezettséggel**.

Így végezhető, a teljesség igénye nélkül:

* tornacsarnok héjszerkezet T1 rétegrend szerinti munkái, amennyiben az állékonyságot ez nem befolyásolja, illetve a végfali merevítés ezekhez még nem szükséges;
* villamos és épületgépész munkák az előzőkhöz kapcsolódóan.

Nem végezhető a munka a bütüs csatlakozó falakon és az öltöző épületrészen azok koncepcionális megrendelői elfogadásáig, mely előreláthatólag 30 napon belül megtörténik.

Ez időszakon belül az önkormányzat az alábbiakat határozza meg:

* meg kell vizsgálni az önkormányzati műszaki ellenőr bevonásának lehetőségét,
* fel kell állítani egy ütemtervet, mely az összes szereplőre vonatkozik és mindenki jóváhagyja a maga részéről, mely a vég határidőhöz igazodik, a véghatáridő lehetőség szerint nem változik,
* meg kell vizsgálni a népszavazás lehetőségét, ezt kormányhivatallal véleményeztetni kell, és
* kérjen a főépítésztől egy minél véglegesebbnek tekinthető és környezetbe illesztett látványtervet.

A módosítások megvalósításához szükséges többletforrást a 2018.évi költségvetés tartalékkeret terhére biztosítja.

Felhatalmazza a polgármestert a módosítások megvalósításához szükséges intézkedések megtételére.

Felelős: Polgármester

Határidő: azonnal

[**8./ A temetőkről és a temetkezésről szóló 20/2011. (09.07.) önkormányzati rendelet módosításáról**](http://www.telki.hu/images/e-hivatal/eloterjesztesek/2018/KT/05_28/8.np_A_temetokrol_es_a_temetkezesrol_szolo_rend.mod.docx)

**Előterjesztő**: Polgármester

*Az előterjesztés a jegyzőkönyv melléklete.*

A Pénzügyi Bizottság azt javasolta, hogy ezt most vegyük le a napirendről és további tárgyalásra adjuk vissza a hivatalnak.

A képviselő-testület 6 igen szavazattal, határozathozatal nélkül levette napirendjéről az előterjesztést.

[**9./A bölcsődei ellátás 2019.január 1-től történő biztosításának formájáról**](http://www.telki.hu/images/e-hivatal/eloterjesztesek/2018/KT/05_28/9.np_Bolcsodei_ellatas.docx)

**Előterjesztő**: Polgármester

*Az előterjesztés a jegyzőkönyv melléklete.*

Halász Terézia: A SZEIB javaslata, hogy az ellátási szerződésnek az újra tárgyalását kezdeményezzük a CSIBE Bölcsödével, és szeptember elsejei kezdéssel 10 gyerek ellátását javasolja a SZEIB. Telkiben összesen 107 fő 0-3 éves gyerek van, 43 igénybejelentés érkezett, de ezek a gyerekek nem minden esetben azonnali igényt jelentenek, hiszen vannak benne olyan igénybejelentések, ahol 1-2 éven belül szeretnék a bölcsődét igénybe venni.

A bizottsági ülésen még azt javasoltuk, hogy a pályázatok figyelembe vételével kezdeményezzük a további bölcsődei helyek megépítését. Javasoljuk, hogy bár a januári határidő a kötelező, de legyen már szeptemberi kezdés, mivel a bölcsődének megfelelőbb lenne a szeptemberi kezdés. Mint elhangzott a környező településeken hiába van törvényi kötelezettség, akkor sem tervezik megvalósítani a feladat ellátást.

A Polgármester az Szociális bizottság javaslatát teszi fel szavazásra.

Móczár Gábor alpolgármester: Figyeljünk oda a határidőkre.

dr. Lack Mónika jegyző: A június 30-i ülésen be kell hozni az ellátási szerződést a testület elé elfogadásra.

A Képviselő-testület 6 igen szavazattal egyhangúlag az alábbi határozatot hozta.

**Telki Község Önkormányzat**

**Képviselő-testülete**

**70/2018.(V.28.) Öh. számú**

**Határozata**

**A bölcsődei ellátás 2019.január 1-től történő biztosításának formájáról**

1.Telki Község Önkormányzat Képviselő-testülete úgy dönt, hogy a gyermekek védelméről és a gyámügyi igazgatásról szóló 1997. évi XXXI. törvény 94. § (3a) bekezdésében meghatározott gyermekek bölcsődei ellátását 2018. szeptember 1.napjától más szervvel, személlyel kötött ellátási szerződés útján kívánja biztosítani.

2. A Képviselő-testület jelen döntésével felhatalmazza a polgármestert a kötelező bölcsődei szolgáltatás biztosítása érdekében a szolgáltatói nyilvántartásba bejegyzett szervvel- a Csibe Bölcsőde Közhasznú Nonprofit Kft. ( 2089 Telki, Napsugár u.5.) 2018. szeptember 1. napjától kötendő feladat-ellátási szerződés aláírására 10 férőhely biztosításával.

Határidő: 2018. június 30.

Felelős: Polgármester

[**10./A közösségi együttélés általános szabályairól szóló helyi rendelet módosításáról**](http://www.telki.hu/images/e-hivatal/eloterjesztesek/2018/KT/05_28/10_np_A_kozossegi_egyutteles_altalanos_szabalyairol_szolo_helyi_rendelet_modositasarol.docx)

**Előterjesztő**: Polgármester

*Az előterjesztés a jegyzőkönyv melléklete.*

Deltai Károly polgármester: Át lettek vezetve az észrevételek, ütközések. Van benne egy javaslat a különleges pihenőnapok kérdésével kapcsolatban.

Földvári Nagy László képviselő: Nem lehetne inkább azt szabályozni, hogy mikor lehet, nem, azt, hogy mikor nem lehet jó bonyolult módon?

Szigeti Antal képviselő: Ha azt mondjuk, hogy ünnepnap és vasárnap nem lehet?

Móczár Gábor alpolgármester: Ezért van az értelmező rendelkezés ott szabályozzuk. Az egyes napok esetében van különbség az időpontokban.

Szigeti Antal képviselő: Az időkorlát miatt elfogadom a különbség tételt, visszavonom a javaslatomat.

Földvári- Nagy László képviselő: Én szeretném javasolni, hogy a pihenőnap 18 óra az nagyon korai, legyen későbbi időpont.

A Polgármester az előterjesztés szerinti határozati javaslatot teszi fel szavazásra azzal, hogy szombat és pihenőnap 19 óra legyen a határidő.

**Telki Község Önkormányzat Képviselő-testülete (6 igen szavazattal, egyhangúlag – 6 képviselő volt jelen a szavazáskor) megalkotta 13/2018. (V.30.) önkormányzati rendeletét a zaj- és rezgés elleni védelem helyi szabályairól szóló 16/2011. (06.29.) Ör rendelet módosításról**

**A rendelet a jegyzőkönyv melléklete.**

**Telki Község Önkormányzat Képviselő-testülete (6 igen szavazattal, egyhangúlag – 6 képviselő volt jelen a szavazáskor) megalkotta 14/2018. (V.30.) önkormányzati rendeletét a közösségi együttélés alapvető szabályairól és azok megsértésének jogkövetkezményeiről szóló 5/2018.(III.29.) Ör. rendelet módosításáról**

**A rendelet a jegyzőkönyv melléklete.**

[**11./ Fogorvosi feladatok ellátásáról**](http://www.telki.hu/images/e-hivatal/eloterjesztesek/2018/KT/05_28/11.np._Fogorvosi_korzet_letrehozasarol.-eloterjesztes.docx)

**Előterjesztő**: Polgármester

*Az előterjesztés a jegyzőkönyv melléklete.*

Deltai Károly polgármester: A Szociális Bizottság egyhangúlag elfogadásra javasolja az előterjesztést.

Halász Terézia: A Bizottság azt javasolja, hogy az önkormányzat újra próbálja meg beadni a javaslatot az önálló praxisra, és a hivatal tegye meg a szükséges lépéseket.

Deltai Károly polgármester: Megállapítom, hogy a Képviselő testület 6 igen szavazattal – egyhangúlag az alábbi határozatot hozta.

**Telki község**

**Önkormányzat**

**Képviselő-testülete**

**71/2018. (V.28.) Öh. számú**

**Határozata**

**Új fogorvosi körzet kialakításáról**

1. Telki község Önkormányzat képviselő-testülete úgy határoz, hogy kizárólag Telki lakosságát ellátó fogorvosi alapellátást biztosító körzet kialakítását kezdeményei.
2. Telki község Képviselő-testülete első olvasatban megtárgyalta az egészségügyi alapellátás körzeteiről szóló 6/2005(05.27.) önkormányzati rendelet módosításáról szóló rendelet-tervezetet és a folyamatban lévő engedélyezési eljárás megindítását követően azt elfogadásra javasolja a képviselő-testületnek. A rendelet-tervezet a jelen határozat melléklete
3. Felhatalmazza a polgármestert a szükséges egyeztetések és engedélyezési eljárás lefolytatására.

**Felelős:**  Polgármester

**Határidő:** folyamatosan

***1.sz. Melléklet***

***Telki község***

***képviselő-testületének***

***……./ 2018.( V. ) Ör. számú rendelete***

***a***

***az egészségügyi alapellátás körzeteiről szóló***

***6/2005(05.27.) önkormányzati rendelet***

***módosításáról***

*Telki Község képviselő-testülete az egészségügyi alapellátás körzeteiről szóló 6/2005(05.27.) önkormányzati rendeletét ( a továbbiakban Rendelet ) az alábbiak szerint módosítja.*

***1.§.***

***A Rendelet 1. §- a helyébe az alábbi rendelkezés lép:***

*A rendelet célja, hogy megállapítása és kialakítása Telki község közigazgatási területére kiterjedő hatállyal azokat a háziorvosi, házi gyermekorvosi, illetve fogorvosi körzeteket, amelyekben a  
területi ellátási kötelezettséggel működő háziorvosok, házi gyermekorvosok, fogorvosok tevékenységüket végzik.*

***2.§.***

***A Rendelet 2. §. ( 1 ) bekezdése a helyébe az alábbi rendelkezés lép:***

*(1) A képviselő-testület Telki községben egy háziorvosi, egy gyermekorvosi és egy fogorvosi körzetet hoz létre.*

***3.§.***

***A Rendelet 2.§. ( 3) bekezdése helyébe az alábbi rendelkezés lép:***

*(3) Telki község közigazgatási határán belül e rendelet 3. sz. mellékletében meghatározott közterület jegyzék alapján állapítja meg a fogorvosi körzethatárokat.*

***4.§.***

***A Rendelet 3. §. bekezdése a helyébe az alábbi rendelkezés lép:***

*A működtetési jog alapján végezhető önálló orvosi tevékenység – törvényben meghatározott kivétellel – Telki  községben csak e rendelet szerinti háziorvosi, házi gyermekorvosi illetve fogorvosi körzetekben folytatható.*

***5.§.***

*A rendelet …………………………… lép hatályba.*

*Deltai Károly dr. Lack Mónika*

*Polgármester jegyző*

***3. számú melléklet***

*Vegyes fogorvosi körzet:*

*Áfonya köz*

*Áfonya utca*

*Akácos út*

*Alsó Orgona utca*

*Alsóvölgy utca*

*Anna-laki út*

*Árnyas köz*

*Árnyas út*

*Árnyas utca*

*Árok utca*

*Barka köz*

*Barka utca*

*Berkenye köz*

*Berkenye utca*

*Boróka köz*

*Boróka utca*

*Budajenői út*

*Búzavirág utca*

*Cinege utca*

*Csipke köz*

*Csipke utca*

*Darázs utca*

*Dombhát utca*

*Erdő sor*

*Erdő utca*

*Fenyves utca*

*Forrás utca*

*Fő utca*

*Futrinka utca*

*Gábor Áron köz*

*Gábor Áron utca*

*Galagonya köz*

*Galagonya utca*

*Gyöngy köz*

*Gyöngy utca*

*Gyöngyvirág utca*

*Harangvirág utca*

*Hársfa utca*

*Hóvirág köz*

*Hóvirág sor*

*Hóvirág utca*

*Juharfa utca*

*Kabóca utca*

*Kamilla köz*

*Kamilla utca*

*Kilátó köz*

*Kórház fasor*

*Kökörcsin utca*

*Kőrisfa köz*

*Kőrisfa utca*

*Legelődombi út*

*Lejtő utca*

*Levendula köz*

*Levendula utca*

*Mandula köz*

*Margaréta utca*

*Moha köz*

*Mókus utca*

*Muskátli utca*

*Napsugár út*

*Nárcisz köz*

*Nárcisz utca*

*Nefelejcs utca*

*Nyírfa köz*

*Nyírfa utca*

*Nyúl utca*

*Orgona köz*

*Orgona utca*

*Öregdűlő köz*

*Öreghegyi út*

*Őszapó köz*

*Őzike utca*

*Petőfi Sándor utca*

*Pillangó utca*

*Pipacs köz*

*Pipacs utca*

*Rákóczi utca*

*Repkény utca*

*Rozmaring utca*

*Rózsa utca*

*Sármány utca*

*Sün utca*

*Szabó-tanya*

*Szajkó utca*

*Szarvas utca*

*Szegfű köz*

*Szegfű utca*

*Szellő utca*

*Szilfa utca*

*Szőlő sor*

*Tengelice utca*

*Tölgyfa köz*

*Tölgyfa utca*

*Tulipán utca*

*Tücsök utca*

*Újtelep*

*Vadrózsa utca*

*Villám utca*

*Völgy utca*

*Zápor utca*

*Zöldike utca*

*Zúzmara utca*

[**12./A szociális igazgatásról és ellátásokról, valamint a gyermekvédelmi ellátásokról szóló helyi rendelet felülvizsgálatáról**](http://www.telki.hu/images/e-hivatal/eloterjesztesek/2018/KT/05_28/12.np.Szoc.rend._modositas.docx)

**Előterjesztő**: Jegyző

*Az előterjesztés a jegyzőkönyv melléklete.*

Deltai Károly polgármester: A Szociális Bizottság egyhangúlag elfogadásra javasolja az előterjesztést.

**Telki Község Önkormányzat Képviselő-testülete (7 igen szavazattal, egyhangúlag – 7 képviselő volt jelen a szavazáskor) megalkotta 15/2018. (V.30.) önkormányzati rendeletét A szociális igazgatásról és ellátásokról valamint a gyermekvédelmi ellátásokról szóló 17/2017.(X.30.) Ör. számú rendelet módosításáról**

**A rendelet a jegyzőkönyv melléklete.**

[**13./A Zsámbéki Mentőállomás támogatási kérelméről**](http://www.telki.hu/images/e-hivatal/eloterjesztesek/2018/KT/05_28/13_np_eloterj_Eloterjesztes_Zsambeki_Mentoallomas_tamogatasarol.docx)

**Előterjesztő**: Polgármester

*Az előterjesztés a jegyzőkönyv melléklete.*

A Polgármester a Pénzügyi Bizottság által elfogadott határozati javaslatot teszi fel szavazásra.

Deltai Károly polgármester: Megállapítom, hogy a Képviselő testület 6 igen szavazattal – egyhangúlag elfogadásra javasolja az alábbi határozatot hozta.

**Telki község Önkormányzat**

**Képviselő-testülete**

**72/2018.( V.28.) Öh.** **számú**

**Határozata**

**Zsámbéki Mentőállomás**

**támogatási kérelméről**

Telki község Önkormányzata Képviselő-testülete a Zsámbéki Mentőállomás támogatásáról szóló előterjesztést megtárgyalta és az alábbi határozatot hozta:

A képviselő-testület úgy határozott, hogy 2018 -ben 50.000.-Ft-tal kívánja támogatni az Országos Mentőszolgálat Zsámbéki Mentőállomását az Országos Mentőszolgálat Alapítványon keresztül.

Felkéri a polgármestert, hogy a szükséges fedezet biztosítását követően az összeg átutalásáról gondoskodjon.

Határidő: 2018. június15.

Felelős: Polgármester

[**14./ A Budaörsi Rendőrkapitányság  kapitányság vezető kinevezéséről**](http://www.telki.hu/images/e-hivatal/eloterjesztesek/2018/KT/05_28/14.np_Budaorsi_Rendorkapitanysag_kapitanysagvezeto_kinevezesrol-eloterjeszto.doc)

**Előterjesztő**: Polgármester

*Az előterjesztés a jegyzőkönyv melléklete.*

Deltai Károly polgármester az előterjesztés szerinti határozati javaslatot teszi fel szavazásra.

Deltai Károly polgármester: Megállapítom, hogy a Képviselő testület 6 igen szavazattal – egyhangúlag az alábbi határozatot hozta.

**Telki Község Önkormányzat**

**Képviselő-testülete**

**73/2018.(V.28.)Öh. számú**

**Határozata**

**A Budaörsi Rendőrkapitányság**

**kapitányságvezető kinevezéséről**

Telki község képviselő-testülete támogatja, dr. Pál Adrián rendőr alezredesnek a Budaörsi Rendőrkapitányág kapitányságvezetői beosztásba történő kinevezését.

**Felelős:** Polgármester

**Határidő:** azonnal

[**15./ Telki 732/4 hrsz közterületi ingatlan elnevezéséről**](http://www.telki.hu/images/e-hivatal/eloterjesztesek/2018/KT/05_28/15.Telki_732-4_hrsz_kozterulet_elnevezeserol.docx)

**Előterjesztő**: Polgármester

*Az előterjesztés a jegyzőkönyv melléklete.*

Deltai Károly polgármester: A legtöbb szavazatot a Muskátli park elnevezés kapta. Erről szavazzunk.

Deltai Károly polgármester: Megállapítom, hogy a Képviselő testület 6 igen szavazattal – egyhangúlag elfogadásra javasolja az alábbi határozatot hozta.

**Telki Község Önkormányzat**

**Képviselő-testülete**

**74/2018.(V. 28.) Öh. számú**

**Határozata**

**Telki 723/4 hrsz-ú közterületi ingatlan elnevezéséről**

Telki község Önkormányzat Képviselő-testülete úgy határoz, hogy a Telki 723/4 hrsz-ú közterületi ingatlant Muskátli park-nak nevezi el.

Felkéri a jegyzőt a szükséges lépések (ingatlan-nyilvántartásban, valamint a központi címregiszterben történő átvezetés) elvégzésére.

**Felelős:** Polgármester, Jegyző

**Határidő**: azonnal

[**16./ Telki Napsugár utca útépítés tervezési megbízás kiadása**](http://www.telki.hu/images/e-hivatal/eloterjesztesek/2018/KT/05_28/16.np._Napsugar_utca_utepitesi_terveinek_megrendeleserol.docx)

**Előterjesztő**: Polgármester

*Az előterjesztés a jegyzőkönyv melléklete.*

Deltai Károly polgármester: A Pénzügyi Bizottság egyhangúlag elfogadásra javasolja az előterjesztést.

A Polgármester a Pénzügyi Bizottság által elfogadott határozati javaslatot teszi fel szavazásra.

Deltai Károly polgármester: Megállapítom, hogy a Képviselő testület 7 igen szavazattal – egyhangúlag elfogadásra javasolja az alábbi határozatot hozta.

**Telki község Önkormányzat**

**Képviselő-testülete**

**75/2018. (V.28.) Öh. számú**

**Határozata**

**Napsugár utca útépítési terveinek megrendeléséről**

Telki község Önkormányzat képviselő-testülete úgy határoz, hogy megrendeli a Fejér-Európa Kft.-tól (8000 Székesfehérvár, Ady Endre u. 26.) a Telki, Napsugár utca, a Tücsök utcától a belterület határáig terjedő szakaszának tervezése, közlekedési, és vízelvezetési, szakági engedélyezési tervek elkészítését, engedélyezés lebonyolítását.

A tervezési költség fedezetét a 2018.évi költségvetés tartalékkeret terhére biztosítja.

Határidő: azonnal

Felelős: polgármester

Több hozzászólás nem volt. Deltai Károly Polgármester megköszöni a képviselőknek a részvételt és az ülést bezárja.

dr. Lack Mónika Deltai Károly

Jegyző Polgármester